Shalom! Tervetuloa seuraamaan Veahavta Jisrael -ohjelmaa.
Se tarkoittaa: Sinä rakastat Israelia.
Baruch Korman opettaa nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa nettisivuiltamme LoveIsrael.org.
Nyt on Tri Baruchin vuoro.
Lopun ajat lähestyvät nopeasti.
Meidän on oltava valmiita.
Lopun ajat ovat uskoville vaikeita.
Kyseessä ei ole Jumalan viha, -
koska meille on luvattu Johanneksen mukaan, -
että Jeesukseen uskovat -
eivät joudu kokemaan Jumalan vihaa.
Silti uskovat joutuvat kohtaamaan ankaria vainoja -
lopun aikoina ennen ylöstempausta.
Siksi meidän on oltava valmiita.
Jeesus lähetti opetuslapsensa matkaan 2000 vuotta sitten -
ja antoi heille voiman voittaa vihollinen -
hengellisen uudistuksen syntymiseksi ja Jumalan valtakunta ilmestymiseksi.
Ihmiset löysivät pelastusanoman.
Lopunaikoja painotettiin.
Lopunaikojen uskollisia opetuslapsia -
jotka vievät evankeliumin Israelin kadonneille lampaille, -
vainotaan, ja he kulkevat kaupungista toiseen.
He eivät kuitenkaan ehdi käydä kaikkia Israelin kaupunkeja läpi, -
ennen kuin Ihmisen Poika palaa.
Siksi tarvitsemme oikean näkökulman.
Sen löydämme Matteuksen evankeliumin luvusta 10.
Matt. 10.
Aloitetaan jakeesta 24, -
jossa Jeesus puhuu opetuslapsilleen.
Sen sanoma pätee aina, -
mutta sillä on erityistä merkitystä lopun aikojen opetuslapsille, -
ehkä myös sinulle ja minulle.
Jae 24: "Ei opetuslapsi ole opettajaansa ylempi, -
eikä palvelija isäntäänsä." (KR -12)
Palvelijalla tarkoitetaan tuossa orjaa, -
joka on täysin alamainen Herralle.
Opetuslapsi tunnustaa Jeesuksen elämänsä Herraksi.
"Ei opetuslapsi ole opettajaansa ylempi eikä palvelija isäntäänsä."
Jakeessa 25 on sana "riittää".
Siinä viitataan tyytyväisyyteen.
Se, mistä tässä puhutaan, riittää tuomaan tyytyväisyyden.
Tyytyväisyyden tuo Messiaan palveleminen.
Se mitä hän käy läpi, mekin käymme läpi.
"He ovat minua vihanneet, he vihaavat myös seuraajiani.
"He vainosivat minua. He vainoavat myös seuraajiani."
Se koskee myös meitä.
Jae 25: "Opetuslapselle riittää,-
että hänelle käy niinkuin hänen opettajalleen, -
ja palvelijalle, että hänelle käy niinkuin hänen isännälleen."
Sitten Jeesus kertoo, -
miten maailma näkee hänen opetuslapsensa lopun aikoina.
Jakeen 25 loppu: -
"Jos he perheenisäntää ovat sanoneet Beelsebuliksi..."
Beelsebul tulee heprean sanoista baal, herra, -
ja zvuv, kärpänen.
Se tarkoittaa heprean puhekielessä paholaista.
Jeesusta kutsuttiin Beelsebuliksi, koska hän teki ihmeitä.
Hänen väitettiin saavan voimansa ihmeiden tekoon Beelsebulilta, -
vaikka hän teki hyvää -
ja sai kansan kääntymään Jumalan puoleen.
"...kuinka paljoa enemmän hänen perheväkeään!"
Meitä parjataan ja meitä vastaan puhutaan.
Mutta ei anneta pahojen puheiden kääntää meitä kuuliaisuudesta.
Hengellisiä asioita vastustetaan yhä enemmän.
Jopa seurakunnan sisältä nousee vastustusta -
niitä kohtaan, -
jotka haluavat seurata Jumalan Sanaa uskollisesti.
Paavali puhuu tulevasta luopumuksesta.
Silloin hylätään oikea oppi -
ja seurataan uskontoa, joka ei perustu Jumalan Sanaan -
ja sen totuuteen.
Siksi Jumalan Sanaa seuraavia ihmisiä, -
jotka eivät miellyttämishaluisina hyssyttele sanomaa, -
ja jotka eivät muutu maailman paineiden mukaan, -
kutsutaan Beelsebuliksi.
Heidän ajatellaan olevan väärässä, vaikka he tuovat julki totuutta.
Älä siis hämmästy muutoksia, jotka ovat jo alkaneet.
Asiat pahenevat lähitulevaisuudessa.
Siirrytään kohta jakeeseen 26.
Jakeessa 23 sanottiin: "Te ette ehdi loppuun käydä Israelin kaupunkeja, -
ennenkuin Ihmisen Poika tulee."
Siinä viitataan seurakunnan ylösottoon tästä maailmasta, -
ennen Jumalan vihan ilmestymistä. (1. Tess. 5:9)
Jeesus puhuu jakeessa 26 -
luottamuksesta Jumalaan: -
"Älkää siis peljätkö heitä."
Hän tarkoittaa: "Älkää kääntykö pois vaan pysykää uskollisina."
Vanhan testamentin hepreassa on kaksi pelkoa tarkoittavaa sanaa.
Toinen on jira, Herran pelko.
Se tarkoittaa ensi sijan antamista Jumalalle.
Kun teemme niin, -
pääsemme hänen tarkoitusperiinsä ja tahtoonsa.
Mutta jos alamme pelätä maailmaa emmekä anna ensi sijaa Jumalalle -
vaan maailmalle, -
silloin käännymme pois Jumalan totuudesta.
Jae 26: -
"Älkää siis peljätkö heitä.
Sillä ei ole mitään peitettyä..."
Sekä antikristus että sen johtaja sielunvihollinen valehtelevat.
Ne salaavat totuuden.
Mutta tulee toisenlainen aika.
"Sillä ei ole mitään peitettyä, -
mikä ei tule paljastetuksi, -
eikä mitään salattua, mikä ei tule tunnetuksi."
Asiat paljastetaan, -
kun Jumala tuomitsee maailman.
Tulee tikun olam, maailman asiat korjataan.
Tärkeä osa korjaamista on totuus.
Se, mikä on oikein, paljastuu.
Se, mikä on väärin ja ristiriidassa Jumalan Sanan kanssa, tuomitaan.
On petosta ja vääryyttä.
Viimeisinä aikoina on vääriä opettajia ja profeettoja.
He lähtevät Johanneksen mukaan keskuudestamme.
Siinä yhteydessä puhutaan antikristuksen teoista.
"Meistä he ovat lähteneet, mutta he eivät olleet yhtä meidän kanssamme."
On tärkeä tietää, mitä tapahtuu.
Jeesus jatkaa puhettaan jakeessa 27: -
"Minkä minä sanon teille pimeässä..."
Siinä puhutaan yöstä.
Yö on sopivinta aikaa rukoukseen.
Öisin korostettiin rukoilemista.
Rukous ei ole vain anomista vaan myös Jumalan kuuntelemista, -
hänen tahtonsa ymmärtämistä ilmestyksen kautta.
Jae 27: -
"Minkä minä sanon teille pimeässä, se puhukaa päivän valossa."
Valo tarkoittaa päivää.
Jeesuskin etsiytyi hiljaiseen paikkaan -
ja rukoili läpi yön.
Kun seuraamme hänen esimerkkiään, -
ja rukoilemme illalla ja yöllä emmekä vain vietä vapaa-aikaa tai nuku, -
Jumala opettaa meitä ja ilmoittaa meille asioita.
Meidät on kutsuttu kertomaan ne asiat päiväsaikaan.
Emme kätke totuutta vaan kerromme sen.
Jae 27: "Minkä minä sanon teille pimeässä, se puhukaa päivän valossa.
Ja minkä kuulette kuiskattavan korvaanne, se julistakaa katoilta."
Kyse on asioiden esiin tuomisesta.
Ei jäädä hiljaisiksi eikä anneta toisten estää meitä kertomasta totuutta.
Meidät on kutsuttu puhumaan se, minkä Jumala meille ilmoittaa.
Näin välitämme ilmoitusta ja valoa eteenpäin -
sotiessamme maailmaan laskeutuvaa pimeyttä vastaan.
Nämä ovat tärkeitä ohjeita lopun aikojen uskoville.
Meidän pitää ymmärtää se -
ja valmistautua rukoillen palvelutyöhön.
Uskon, että lähestymme lopun aikoja, -
ja meidän on oltava valmiina.
Jeesus jatkaa jakeessa 28: -
"Älkääkä peljätkö niitä, -
jotka tappavat ruumiin, mutta..." Sitten tulee vastakohta.
Meidän ei tule pelätä niitä, jotka tappavat ruumiin, -
koska moni uskova menettää henkensä.
Meidän tulee miettiä oikealla asenteella totuutta, -
joka kerrotaan jakeessa 28: -
"Älkääkä peljätkö niitä, jotka tappavat ruumiin, -
mutta eivät voi tappaa sielua; -
vaan ennemmin peljätkää häntä [Jumalaa], -
joka voi sekä sielun että ruumiin hukuttaa helvettiin."
Meidän ei tarvitse huolehtia ruumiin kuolemisesta, -
koska uskomme ylösnousemukseen.
Tässä kohdassa on aiheena surmatuksi, -
vihatuksi, vainotuksi ja parjatuksi tuleminen.
Jeesus toistaa: "Älkää pelätkö -
vaan puhukaa totuutta."
Tulee aika, -
jolloin Jumala tekee tiettäväksi oikean ja väärän.
Se on Jumalan valtakunnan periaate.
Jumala perustelee lisää, miksi meidän ei tarvitse pelätä.
Jae 29: -
"Varpusia saa kolikolla kaksi..."
"Varpusia saa kolikolla kaksi, -
mutta yksikään niistä ei putoa maahan, -
ellei teidän Isänne sitä salli." (KR -92)
Tapahtuipa mitä tahansa, Jumala joko sallii tai aiheuttaa sen.
Hän tietää ja näkee asian. Hän ei hämmästy mistään.
Jos Jumala on jotain sallinut, hän käyttää asiaa hyväkseen.
Jumala tietää varpusenkin arvon.
Kaksi varpusta saa yhdellä lantilla.
Niillä ei ole paljon arvoa, mutta Jumala on tietoinen jokaisesta.
Hän tietää, kun ne kuolevat.
Jakeen 29 loppu: -
"Eikä yksikään niistä putoa maahan teidän Isänne sallimatta."
"Ovatpa teidän päänne hiuksetkin kaikki luetut."
Jumala sanoo, -
että hän tietää jokaisesta kaiken, -
jopa hiustemme lukumäärän.
Hän tuntee elämäni jokaiselta kantilta.
Hän tietää, mitä elämässäni tapahtuu -
ja mitä muut juonivat pääni menoksi.
Jae 31: -
"Älkää siis peljätkö; -
te olette suurempiarvoiset kuin monta varpusta."
Siinä puhutaan arvosta.
Arvomme on paljon suurempi kuin varpusten.
Jos Jumala tuntee kaiken vähäarvoisesta varpusestakin, -
eikö paljon enemmän meistä?
Meidän ei tarvitse pelätä, koska Jumala on kanssamme, -
koska olemme liittosuhteessa häneen.
Lisäksi tahdon kaikkein palavimmin olla hänen palvelijansa, -
vaeltaa hänen teitään ja toteuttaa hänen tarkoitusperiään.
Sitä Jumalan pelko tarkoittaa.
Hän tietää, että olemme varpusia paljon arvokkaampia. Jae 32: -
"Sentähden, jokaisen, joka tunnustaa minut ihmisten edessä, -
minäkin tunnustan Isäni edessä, joka on taivaissa."
Meidän tulee tunnustaa Jeesus ihmisten edessä.
Kun olemme ottaneet hänet vastaan, on aika tunnustaa hänet.
Monissa maissa on jo -
vaaran aika Messiaan seuraajille, -
jos tunnustaa kuuluvansa hänelle, olevansa liitossa hänen kanssaan.
Kun uskosi on julkista ja olet valmis kärsimään sen puolesta, -
se on kallisarvoista.
Hän lupaa: -
"Sentähden, jokaisen, joka tunnustaa minut ihmisten edessä, -
minäkin tunnustan Isäni edessä, joka on taivaissa."
Jakeessa 33 on varoitus: -
"Mutta joka kieltää minut ihmisten edessä, -
sen minäkin kiellän Isäni edessä, joka on taivaissa."
Meidän on puhuttava totuutta, elettävä uskomme todeksi -
ja tunnustettava olevamme Jeesuksen seuraajia.
Haluan lopuksi kertoa yhden asian.
Joidenkin opetus on ristiriidassa tämän kohdan kanssa.
He opettavat voitokkaasta seurakunnasta.
Minäkin uskon voitokkaaseen seurakuntaan -
ylösnousemuksen vuoksi.
Saamme voiton, kun annamme henkemme uskomme puolesta.
Se ei merkitse tappiota -
vaan on ylösnousemuksessa kunnian aihe.
Meidän ei tarvitse huolehtia henkemme menettämisestä.
Meidät on kutsuttu elämään uhrautuvasti -
ja antamaan henkemme uskomme tähden.
Mutta jotkut opettavat voitokkaan seurakunnan merkitsevän sitä, -
että se saa käännytettyä maailman.
Seurakunta menestyy niin, -
että kansa toisensa jälkeen kääntyy Messiaan puoleen -
ja tulee uskoon.
Mutta niin ei Raamatun profetioissa sanota.
Ajatus on hieno, mutta siinä on vaaransa.
Profeetta Sakarja kertoo, -
että kaikki kansat kääntyvät Israelia vastaan lopun aikoina -
ja lähtevät sinne sotimaan.
Ne vastustavat juutalaisia ja heidän omistusoikeuttaan maahansa.
Joukkojen johdossa on antikristus.
Siitä näkee, etteivät kansat tule uskoon.
Emme silti lakkaa evankelioimasta yksilöitä.
Jokainen kansa kääntyy Jumalaa vastaan -
ja hyökkää hänen kansaansa ja kaupunkiansa vastaan.
Kuuntelin erästä opettajaa vastikään. Hän oli aivan väärässä sanoessaan, -
että seurakunta on korvannut Israelin -
ja näkee voitokkaana kansan toisensa jälkeen tulevan uskoon.
Mutta Raamatun profetiat eivät tue hänen uskomuksiaan.
Hänen mielestään ne ovat toteutuneet menneisyydessä. Eivät ole.
Kaikki kansat tulevat vastustamaan Jumalan suunnitelmia -
ja lähtevät sotimaan Israelia vastaan.
He taistelevat Jerusalemista.
Mutta palatessaan Messias voittaa maailman armeijat.
Emme silti saa luopua lähetystyöstä.
Meitä ei ole kutsuttu pelastamaan kansoja vaan yksilöitä, -
levittämään ilosanomaa yhdelle kerrallaan.
Jumala on jäännöksen Jumala.
Monet lankeavat väärään opetukseen.
Ei lopun aikoina tule suurta hengellistä herätystä.
Siitä ei Raamattu puhu. Se opettaa sen sijaan, -
että jokaisesta kansasta ja heimosta pelastuu jäännös.
Emme tiedä, ketkä jäännökseen kuuluvat, joten kerromme kaikille.
Mutta kokonaiset kansat ja hallitukset eivät tule uskoon.
Yliopistoista ei tule uskon linnakkeita.
Jospa tulisikin, mutta Sanassa ei niin luvata.
Ajat muuttuvat vaikeiksi.
Mutta Sana kutsuu meitä ottamaan ristimme ja seuraamaan häntä.
Antikristus sotii pyhiä vastaan ja voittaa meidät.
Mutta kuten Messiaan ristinkuolema ei ollut tappio, -
ei sitä ole meidänkään ruumiimme kuolema.
Meitä kiinnostaa sielu ja uusi ruumis.
Evankeliumi lupaa, -
että sielumme lunastetaan, -
ja että saamme Jumalan valtakuntaan suunnitellun uuden ruumiin.
Ajatellaan siis lopun aikoja oikeasta näkökulmasta.
Nähdään ensi viikolla. Shalom Israelista!
Toivottavasti sait opetuksesta siunauksen ja kerrot siitä muillekin.
Tulethan taas ensi viikolla seuraamaan ohjelmaamme.
Saat lisätietoa toiminnastamme sivustolta LoveIsrael.org.
Sieltä löytyy lisää Baruchin opetusvideoita, -
joita voit katsella tai ladata koneellesi.
Siunausta sinulle, kun vaellat Jeesuksen kanssa.
Shalom Israelista!
Suomennos: Annamari Kortelainen